Šalda vaimlise mina kunstilistest rühmitustest üleulatav suund on võtnud egotsentrilise ja vaimlise rippumatuse kuju, nagu näitab tema kuu­kiri "Salduv Zapisnik" (Šalda päevik"), mis sisaldab algusest lõpuni kaas­tööd ainult oma toimetajalt ja väljaandjalt. Siin leiate teie selles meie "Eesti Kirjanduse"  kaustalises, kuid lehekülgedelt vähemas ajakirjas luule­tisi, novelle ja kriitilisi kirjutisi, meditatsioone elust ja kunstinähistest, siin avaneb universaalse kultuurinimese pale, millel otsite asjata kortse. Šalda vaimlisest nooruses ja värskusest on küll tingitud, et Prahas ja kogu Tšehhosovakkias ootavad ühesuguse kannatamatu huviga iga selle oma­pärase ajakirja numbri järjekordset ilmumist nii toimetaja kaasprofessorid samalt alalt, kui ka noored väga erisuunalised kirjandushuvilised. Pal­juski kommunismi  kalduva noorte ühingu "Devetsili" häälekandja "Red"'i toimetaja Karel Teige tunnistas otsekoheselt, et kõige parema noorte kir­janduslikku loomingut valgustava teose pole kirjutanud mõni neile ideeliselt ligidal seisja, vaid just aastais Šalda.